З А П О В Е Д

№ 6-597/28.10.2020 г.

В Българско национално радио е проведен търг с тайно наддаване, открит със Заповед № 6-526/21.09.2020 г. на генералния директор на БНР, за отдаване под наем на два броя необорудвани кабинети (лекарски кабинет с манипулационна с РЗП 19.93 кв. м. и зъболекарски кабинет с РЗП 23.43 кв. м.), намиращи се на втори етаж на сграда, в двора на Българското национално радио, представляващи част от недвижим имот – публична държавна собственост, предоставен за управление на БНР, съгласно Заповед № РД-09-035/12.03.2008 г. на кмета на Столична община, район „Лозенец“, актуван с Акт за публична държавна собственост № 01123/08.09.1998 г. на Областния управител на област София.

Въз основа на резултатите от проведения търг, отразени в протокол, съставен на основание чл. 53, ал. 1 от Правилника за прилагане на Закона за държавната собственост, от комисия, назначена със Заповед № 6-526/21.09.2020 г. на Генералния директор на БНР и на основание чл. 13, ал. 3 и чл. 55, ал. 1 от Правилника за прилагане на Закона за държавната собственост /ППЗДС/

**О П Р Е Д Е Л Я М:**

**І.** „Дентал имплант“ ЕООД – амбулатория за индивидуална практика за първична дентална помощ, ЕИК: 202469920, със седалище и адрес на управление: гр. София, ПК 1407, район Лозенец, ул. „Орел“ № 10, представлявано от Гергана Асенова Кирилова – управител и едноличен собственик на капитала, **за спечелил търг с тайно наддаване** за отдаване под наем на обект № 2 – зъболекарски кабинет с РЗП 23.43 кв. м., **с предлагана цена от 208 лв.** (двеста и осем) **без ДДС** или **260 лв.** (двеста и шестдесет лева) **с включен ДДС,** определена на базата на проведен търг с тайно наддаване съгласно протокол, съставен на основание чл. 53, ал. 1 от Правилника за прилагане на Закона за държавната собственост, от комисия, назначена със Заповед № 6-526/21.09.2020 г. на генералния директор на БНР, за срок от 3 (три) години.

**П Р Е К Р А Т Я В А М:**

**Частично** обявения търгпо отношение на обект № 1 - лекарски кабинет с манипулационна с РЗП 19.93 кв. м., на основание следните мотиви: подаденото заявление от ЕТ „Д-р Зорица Папазян“ – АИППМП не е редовно – подадено е в изисканата форма, срок, но не е съобразено с условията в тръжните книжа и не са представени всички необходими документи от участника, посочени в тръжната документация, а именно: не е представен списък на лекарите, които ще работят в кабинета, с посочване на опита и професионалната квалификация на всеки от тях. Съгласно разпоредбата на чл. 51, ал. 1 от ППЗДС, търгът с тайно наддаване може да се проведе, в случай че поне един кандидат е подал заявление за участие, отговарящо на нормативните и тръжните условия за провеждане на търга.

По аргумент за противното основание от цитираната по – горе разпоредба на чл. 51, ал. 1 от ППЗДС, при липсата на заявление за участие, отговарящо на нормативните и тръжните условия за провеждане на търга, търг не може да бъде проведен.

**ІІ**. На основание чл. 55, ал. 2 от ППЗДС, във връзка с чл. 61 от Административнопроцесуалния кодекс (АПК), настоящата заповед да се съобщи на участниците в търга, посочени в т. I от настоящата заповед, в тридневен срок от издаването ѝ.

**ІІІ.** На основание чл. 56 от ППЗДС, настоящата заповед да се обяви на видно място в сградата на БНР на адрес: гр. София, бул. „Драган Цанков“ № 4, както и да бъде публикувана на интернет страницата на Радиото.

**ІV.** На основание чл. 55, ал. 3 от ППЗДС заинтересуваните участници могат да обжалват заповедта в четиринадесет – дневен срок от съобщаването ѝ пред Административен съд – София град по реда на Административнопроцесуалния кодекс.

**V**. Съгласно чл. 13, ал. 4 от ППЗДС и след влизане в сила на настоящата заповед да се сключи договор за наем при условията на утвърдената тръжна документация и проекта на договор за обект № 2 – стоматологичен кабинет с РЗП 23.43 кв. м.

**(п) Заличен на основание чл. 59 ЗЗЛД**

**АНДОН БАЛТАКОВ**

*Генерален директор на БНР*

*Съгласувал:* **(п) Заличен на основание чл. 59 ЗЗЛД**

***Десислава Лилова*** *- Директор на дирекция „Правна“*